මෙරට නිදහස් සටනට ජෝර්ජ් වෝල් වියදම් කළේ තම පෞද්ගලික ධනයයි. නිදහස දිනාගැනීමේ සටනට මුල් තැන දී තම ව්‍යාපාරික කටයුතුවලට කුඩම්මාගේ සැලකිල්ලක් දැක්වීම නිසා ඔහු ක්‍රමයෙන් දිළින්දකු බවට පත්විය. ඔහුගේ ජෝර්ජ් වෝල් සමාගමද මෙරට තුළ බංකොලොත් භාවය ලැබූ බැවින් ඔහු තම මව් රටට ගියේ දිළින්දෙකු ලෙසය. පරදේශයකට තම උපන් රටෙන් නිදහස ලබාදෙන්නට තම සකල සේසතම වියදම් කළ ජෝර්ජ් වෝල් 1894දී මියගියේ එංගලන්තයේ අනාථ නිවාසයකය. අද මේ ලිප්ටන් වටරවුමේ ඇති ස්මාරකය ගොඩනගන ලද්දේ ජෝර්ජ් වෝල් සිහිවීම පිණිසය. එය ගොඩනැගූ මෙරට කෘතවේදී ජනතාව ජෝර්ජ් වෝල් නම් නාමය මතු පරපුරටත් සුරැකීමේ අරමුණෙන් මෙම ස්මාරකය ගොඩනැගූ බව අමුතුවෙන් කිව යුතු නොවේ. අදටත් ඔබ මේ ස්මාරකය පසුකර යනවිට මේ කුමක්දැයි කුහුලක් ඔබට ඇතිවිය හැකිය.
තම පෞද්ගලික ධනය නිදහස් සටනට වියදම් කලේ කවුරුන් ද?
ජෝර්ජ් වෝල්